ಮ್ಯಾಕ್ಸ್ ವೆಲ್‍ಗೆ 4ನೇ ಬಾರಿ ದುಸ್ವಪ್ನವಾಗಿ ಕಾಡಿದ ಸ್ಪಿನ್ನರ್ ಚಾಹಲ್!

ಬೆಂಗಳೂರು: ಆಸೀಸ್ ಆಟಗಾರ ಗ್ಲೆನ್ ಮ್ಯಾಕ್ಸ್ ವೆಲ್ ಗೆ ಟೀಂ ಇಂಡಿಯಾ ಸ್ಪಿನ್ನರ್ ಯುಜುವೇಂದ್ರ ಚಾಹಲ್ ಪದೇ ಪದೇ ದುಸ್ವಪ್ನವಾಗಿ ಕಾಡುತ್ತಿದ್ದಾರೆ. ಅದರಲ್ಲೂ ಪ್ರಸ್ತುತ ನಡೆಯುತ್ತಿರುವ ಭಾರತ ಪ್ರವಾಸದಲ್ಲಿ ಮ್ಯಾಕ್ಸ್ ವೆಲ್ 4 ಬಾರಿ ಚಾಹಲ್ ಎಸೆತದ ಮೋಡಿಗೆ ಬಲಿಯಾಗಿದ್ದಾರೆ.

ಇಂದು ಮ್ಯಾಕ್ಸ್ ವೆಲ್ ವಿಕೆಟ್ ಪಡೆದ ಬಳಿಕ ಚಾಹಲ್ ಸೋಷಿಯಲ್ ಮೀಡಿಯಾಗಳಲ್ಲಿ ವೈರಲ್ ಆಗಿದ್ದಾರೆ. ನಿನ್ನೆ ನಡೆದ ಮೊದಲ ಟಿ20 ಪಂದ್ಯದ ಬಳಿಕ ಟ್ವಿಟ್ಟರ್ ನಲ್ಲಂತೂ ಚಾಹಲ್ – ಮ್ಯಾಕ್ಸ್ ವೆಲ್ ಬೇಟೆಯದ್ದೇ ಮಾತು.

ಅಂಕಿ ಅಂಶಗಳನ್ನು ನೋಡೋದಾದ್ರೆ ಮೊದಲ ಏಕದಿನ ಪಂದ್ಯದಲ್ಲಿ 39 ರನ್ ಗಳಿಸಿದ್ದಾಗ ಮ್ಯಾಕ್ಸ್ ವೆಲ್ ಹಾರ್ದಿಕ್ ಪಾಂಡ್ಯಾಗೆ ಕ್ಯಾಚ್ ನೀಡಿ ಔಟಾದ್ರು. 2ನೇ ಪಂದ್ಯದಲ್ಲಿ 14 ರನ್ ಗಳಿಸಿದ್ದಾಗ ಚಾಹಲ್ ಬೌಲಿಂಗಲ್ಲಿ ಕೀಪರ್ ಧೋನಿ ಸ್ಟಂಪ್ ಮಾಡಿದ್ರು. 3ನೇ ಪಂದ್ಯದಲ್ಲಿ 5 ರನ್ ಗಳಿಸಿದ್ದಾಗ ಮತ್ತೆ ಧೋನಿ ಸ್ಟಂಪ್ ಮಾಡಿದ್ರು. ಶನಿವಾರ ನಡೆದ ಟಿ20 ಸರಣಿಯ ಮೊದಲ ಪಂದ್ಯದಲ್ಲಿ ಬೂಮ್ರಾಗೆ ಕ್ಯಾಚ್ ನೀಡಿ 17 ರನ್ ಗಳಿಸಿ ಮ್ಯಾಕ್ಸ್ ವೆಲ್ ಔಟಾದರು.

ಇಂದಿನ ಪಂದ್ಯದ 7ನೇ ಓವರ್ ನಲ್ಲಿ ಮ್ಯಾಕ್ಸ್ ವೆಲ್ ಹೊಡೆದ ಶಾಟ್, ಶಾರ್ಟ್ ಮಿಡ್ ವಿಕೆಟ್ ನಲ್ಲಿ ಫೀಲ್ಡ್ ಮಾಡುತ್ತಿದ್ದ ಜಸ್ಪ್ರೀತ್ ಬೂಮ್ರಾ ಕೈಸೇರಿತ್ತು. ಇದುವರೆಗೆ ಒಟ್ಟು 8 ಇನ್ನಿಂಗ್ಸ್ ಗಳಲ್ಲಿ 6 ಬಾರಿ ಚಾಹಲ್ ಸ್ಪಿನ್ ಕೈಚಳಕಕ್ಕೆ ಮ್ಯಾಕ್ಸ್ ವೆಲ್ ಔಟಾಗಿದ್ದಾರೆ. ಇತ್ತ ಮ್ಯಾಕ್ಸ್ ವೆಲ್ ಔಟಾಗುತ್ತಿದ್ದಂತೆಯೇ ಸೋಷಿಯಲ್ ಮೀಡಿಯಾದಲ್ಲಿ ಚಾಹಲ್ ಸ್ಟಾರ್ ಆಗಿದ್ದಾರೆ. ಕೆಲವರಂತೂ ಮ್ಯಾಕ್ಸ್ ವೆಲ್ ಔಟಾದಾಗ ಚಾಹಲ್ ನೀಡುವ ಸ್ಮೈಲ್ ಬಗ್ಗೆಯೇ ಬರೆಯುತ್ತಿದ್ದಾರೆ.

IND vs AUS 2017, 2nd ODI: Glenn Maxwell Wicket https://t.co/wzsp5Ob95R #BCCI

— Cricket-atti (@cricketatti) September 21, 2017